wickkiey/tamil-wikipedia-chunked huggingface dataset:
# தமிழ்ச் சமூகத்தில் பெண் உரிமை

## பண்டைத் தமிழ் சமூகத்தில் பெண் உரிமை

### தொல்காப்பியத்தில் பெண் அடிமைத்தனம்

:: அச்சமும் நாணும் மடனும் முந்துறுத்தல்
:: நிச்சமும் பெண்பாற்கு உரிய என்ப  
"பயமும் நாணமும் அறியாமையும் முற்பட்டு நிற்றல் எப்பொழுதும் பெண்களுக்கு உரிய குணம்".  
:: முந்நீர் வழக்கம் மகடூஉவோடு இல்லை  
:: எண்ணரும் பாசைறைப் பெண்ணொடு புணரார்
# தமிழ்ச் சமூகத்தில் பெண் உரிமை

## பண்டைத் தமிழ் சமூகத்தில் பெண் உரிமை

### திருக்குறளில் பெண் அடிமைத்தனம்

பொத்மறையாக கருதப்படும் திருக்குறளிலும் திருவள்ளுவர் "பெண்கள் இல்லறத்தை நன்றாக நடத்துவதற்குத்தான் உரியவர்கள்; பொது வாழ்க்கையில் பங்குகொள்ள உரியவர்கள் அல்லர் என்றுதான் கருதுகிறார்."  
:: இல்லாள்கண் தாழ்ந்து இயல்பின்மை எஞ்ஞான்றும்
:: நல்லாருள் நாணுத் தரும்  
:: இல்லாளை அஞ்சுவான் அஞ்சும், மற்ற எஞ்ஞான்றும்
:: நல்ல்லார்க்கு நல்ல செயல்  
:: நட்டார் குறைமுடியார், நன்றுஆற்றார் நல்நுதலாள்
:: பெட்டாங்கு ஒழுகு பவர்
# ஜோன் அட்டா மில்ஸ்

**ஜோன் எவன்ஸ் அட்டா மில்ஸ்** (*John Evans Atta Mills*, பிறப்பு: ஜூலை 21, 1944) என்பவர் கானாவின் ஜனாதிபதி ஆவார். 2008 ஆம் ஆண்டில் இடம்பெற்ற அதிபர் தேர்தலில் போட்டியிட்டு மிகக் குறைந்த் பெரும்பான்மை (50.23%) வாக்குகளினால் வெற்றி பெற்றார். இவர் 1997 முதல் 2001 ஆம் ஆண்டு வரை துணைத் தலைவராக இருந்தவர். பின்னர் 2000, 2004 ஆம் ஆண்டுகளில் இடம்பெற்ற தேர்தல்களில் போட்டியிட்டுத் தோல்வியடைந்தவர்.  
மில்ஸ் கானா பல்கலைக்கழகத்தில் பட்டப் படிப்பை மேற்கொண்டு 1967 ஆம் ஆண்டில் சட்டத்துறையில் பட்டம் பெற்றார். லண்டனில் பட்டப்பின் படிப்பை முடித்த பின்னர் கானா பல்கலைக்ககழகத்தில் பேராசிரியராகப் பணியாற்றினார்.
# ஸ்ரீ நாராயணகுரு பண்பாட்டுப் பேரவை

**ஸ்ரீ நாராயணகுரு பண்பாட்டுப் பேரவை** என்பது தமிழ்நாட்டில் மதுரை மாநகரில் இயங்கும் ஓர் அமைப்பாகும். இது கேரளாவில் சாதீயக் கொடுமைகளுக்கு முற்றுப்புள்ளி வைத்து அனைத்து சாதி மக்களும் ஒன்றாகப் பாவிக்கப்பட வேண்டும் என்றும், "ஒன்றே குலம் ஒருவனே தேவன்" எனும் கொள்கையை வலியுறுத்தி ஒரு சமுதாயப் புரட்சியை ஏற்படுத்திய ஸ்ரீ நாராயணகுருவின் கோட்பாடுகளை உலகம் முழுவதும் பரப்ப ஏற்படுத்தப்பட்ட ஓர் அமைப்பாகும். உலகில் இவரது பெயரால் பல்வேறு அமைப்புகள் துவங்கப்பட்டு செயல்பட்டுக் கொண்டிருக்கின்றன.
# ஸ்ரீ நாராயணகுரு பண்பாட்டுப் பேரவை

## நோக்கம்

ஸ்ரீ நாராயண குரு உலகத்தின் தத்துவ ஞானிகளுள் ஒருவராகப் போற்றப்படுகிறார். ஸ்ரீ நாராயண குருவின் தத்துவங்கள் உலகில் அமைதியையும், அனைவரும் சமம் என்பதையும் வலியுறுத்துவதாக இருக்கிறது. இவரது வாழ்க்கை நம் வாழ்வில் வரும் இடர்களை எப்படி எதிர்கொள்வது என்பதை விளக்கும் பாடங்களாக இருக்கிறது. இந்த வழியில் ஸ்ரீ நாராயண குரு பண்பாட்டு பேரவை (SNPP) முதலில் தமிழனாகவும் அதே சமயம் அடுத்ததாக இந்தியனாக இருப்பதையும் வலியுறுத்துகிறது. மேலும், தமிழனாக தனிப்பட்ட நிலையைத் தவிர்க்கவும் விரும்புகிறது. தாழ்ந்த நிலையில் மற்றும் பிற்படுத்தப்பட்ட நிலையில் இருப்பவர்களது பொருளாதார முன்னேற்றத்திற்காக முழுமையாகப் பாடுபடுவது என்றும் விரும்புகிறது. ஸ்ரீ நாராயண குரு வழியைப் பின் பற்றி வரும் அனைத்து அமைப்புகளுடனும் இணைந்து செயல்பட விரும்புகிறது.
# ஸ்ரீ நாராயணகுரு பண்பாட்டுப் பேரவை

## நிர்வாகிகள்

ஸ்ரீ நாராயணகுரு பண்பாட்டுப் பேரவை அக்டோபர் 21, 2007 இல் ஒரு சங்கமாக தமிழ்நாடு சங்கங்கள் பதிவுச் சட்டத்தின்படி பதிவு செய்யப்பட்டது. மாநிலம் முழுவதுமுள்ள 30 மாநிலப் பொதுக்குழு உறுப்பினர்கள் நிர்வாகக் குழுவுடன் இணைந்து செயலாற்றி வருகின்றனர்.
# மாக்ஸ் போர்ன்

**மாக்ஸ் போர்ன்** (*Max Born*, டிசம்பர் 11, 1882 – ஜனவரி 5, 1970) என்பவர் ஜெர்மனியில் பிறந்த பிரித்தானிய இயற்பியலாளரும், கணிதவியலாளரும் ஆவார். குவாண்டம் பொறிமுறைக் கொள்கையை விரிவாக்கியதில் இவருக்கு முக்கிய பங்குண்டு. அத்துடன் திடநிலை இயற்பியல், மற்றும் ஒளியியல் போன்றவற்றிலும் இவர் பெரும் பங்காற்றியுள்ளார். 1920களிலும், 30களிலும் பல இயற்பியலாளர்களை உருவாக்கியுள்ளார். 1954 ஆம் ஆண்டில் இவருக்கு இயற்பியலுக்கான நோபல் பரிசு கிடைத்தது.
# மாக்ஸ் போர்ன்

## மரபுரிமைப் பேறுகள்

- மாக்ஸ் போர்னின் 125வது பிறந்த நாளை முன்னிட்டு, கூகுள் நிறுவனம் தனது முகப்புப் பக்கத்தில், 11 டிசம்பர் 2017 அன்று டூடில் படம் வெளியிட்டு பெருமை செய்தது.
# விக்கிப்பீடியா:முதற்பக்கக் கட்டுரைகள்/ஜனவரி 4, 2009

**பொறியியல்** என்பது அறிவியல் கோட்பாடுகளைத் திறமுடன் பயன்படுத்தி தக்க முறையில் இயற்கை வளங்களை மனித பயன்பாட்டிற்காக மாற்றும் தொழிற் கலையாகும். இது இயற்பியல், கணிதம், வேதியியல், உயிரியல் ஆகிய அறிவியற்துறைகளையும், அவற்றின் சிறப்புத் துறைகளான பொருளறிவியல், திண்ம / பாய்ம விசைப்பொறியியல், வெப்ப இயக்கவியல் போன்றவற்றை அடிப்படையாகக் கொள்கிறது. இத்துறையில் பயிற்சிபெற்றவர்கள் பொறியாளர்கள் எனப்படுவர்.  
---  
கணிதத்தில் **பகுவியல்** (Analysis) என்ற உப இயல் நியூடன் தொடங்கிவைத்த நுண்கணிதக்கருத்துகளில் விதையிடப்பட்டு, 17, 18, 19 வது நூற்றாண்டுகளில் ஆய்லர், லாக்ரான்ஜி, கோஷி, வியர்ஸ்ட்ராஸ், காஸ், ரீமான், ஜோசப் ஃவூரியே இன்னும் பலருடைய ஆய்வுகளினால் பெரிய ஆலமரமாக வளர்ந்துவிட்ட ஒரு மிகச்சிறந்த பிரிவு. இத்துறையினுடைய எண்ணப் பாதைகள் இயற்பியல், பொறியியல், இரண்டிலும் ஆழப்புகுந்து, 19 வது நூற்றாண்டின் பிற்பாதியில், அறிவியலில் எந்தப் பிரச்சினையானாலும் அதை சரியானபடி உருவகப்படுத்திவிட்டால் கணிதம் அதைத் தீர்வு செய்துவிடும் என்ற ஒரு நம்பிக்கையை அறிவியலுலகில் அனைவருக்கும் உண்டுபண்ணியது.
# விக்கிப்பீடியா:உங்களுக்குத் தெரியுமா/ஜனவரி 4, 2009

- **செயற்கை அறிவாண்மை** என்பது கணினி அல்லது இயந்திரங்கள் கொண்டிருக்கும் அறிவுத் திறனைக் குறிக்கிறது (படத்தில் படியிறங்கும் தானியங்கி).
- மணிக்கு 290 கிமீ பறக்க வல்ல **வல்லூறு** உலகிலேயே அதிக விரைவில் பறக்க வல்ல பறவை.
- **பன்னாட்டு சீன வானொலியின்** ஒலிபரப்புச் சேவை தமிழிலும் இடம்பெறுகிறது.
- புவியில் உள்ள நன்னீரில் கிட்டத்தட்ட 70 வீதமானது **அண்டார்க்டிக்காவில்** உள்ளது.
- **தமிழ்ப் புத்தாண்டு** தைப்பொங்கல் நாளான தை 1 அமையும் என தமிழ்நாடு அரசு 2008 ஆம் ஆண்டில் அறிவித்தது.
# சாகோஸ் தீவுக்கூட்டம்

**சாகோஸ் தீவுக்கூட்டம்** (*Chagos Archipelago*) என்பது இந்தியப் பெருங்கடலின் நடுவில் அமைந்துள்ள தீவுக்கூட்டம் ஆகும். இவை முன்னர் **எண்ணெய்த் தீவுகள்** (*Oil Islands*) என அழைக்கப்பட்டன. இவை தமிழில் **பேகான தீவுகள்** என்றும் திவெயி மொழியில் **ஃபேகண்தீபு** எனவும் அழைக்கப்படுகின்றன. இவற்றில் கிட்டத்தட்ட 60 சிறு வெப்பவலயத் தீவுகளைக் கொண்ட ஏழு பவளத்தீவுக் கூட்டங்கள் (*atolls*) உள்ளன.  
பேகான தீவுகள் மாலைதீவுகளில் இருந்து தெற்கே 500 கி.மீ. (300 மைல்கள்) தூரத்திலும், இந்தியாவில் இருந்து தென்மேற்கே 1600 கி.மீ. (1000 மைல்) தூரத்திலும், தான்சானியாவுக்கும், சாவாவிற்கும் இடைநடுவீல் அமைந்துள்ளன.  
இப்பகுதி அதிகாரபூர்வமாக பிரித்தானிய இந்தியப் பெருங்கடல் மண்டலத்தைச் சேர்ந்ததாகும். கிட்டத்தட்ட ஒன்றரை நூற்றாண்டுகளுக்கும் மேலாக இங்கு சாகோசிய மக்கள் வாழ்ந்து வந்தனர். பின்னர் பிரித்தானியரும் அமெரிக்கரும் 1960களில் இவர்களை விரட்டிவிட்டு இங்குள்ள மிகப் பெரிய தீவான டியேகோ கார்சியாவில் அமெரிக்க இராணுவத் தளம் ஒன்றை அமைத்தனர்.
# சாகோஸ் தீவுக்கூட்டம்

## புவியியல்

இத்தீவுகளின் மொத்த நிலப்பரப்பு 63.17 கி.மீ.² ஆகும். டியேகோ கார்சியா தீவின் பரப்பு 27.20 கி.மீ.². இவற்றின் மொத்தப் பரப்பளவு (வளைகுடாக்கள் உள்ளிட்டவை) 15,000 கி.மீ.² ஆகும்.  
இங்குள்ள ஏழு பெரிய தீவுகள்:
- டியேகோ கார்சியா (*Diego Garcia*)
- எக்மொண்ட் தீவுகள் (*Egmont Islands*)
- பெரோஸ் கரை (*Peros Banhos*)
- சாலொமன் தீவுகள், (*Salomon Islands*)
- பெரும் சாகோஸ் கரை (*Great Chagos Bank*)
- பிளென்ஹைம் பாறை (*Blenheim Reef*)
- பேச்சாளர் கரை (*Speakers Bank*)
# நிலா முற்றம்

**நிலா மன்றம்** ஒரு தமிழ் இணைய மன்றம். பல படைப்பாளிகளின் எழுத்து,எண்ணங்களை ஊக்குவிக்கும் கூடற்தளமாக இணையத்தில் 2000ம் ஆண்டு முதல் சேவையாற்றி வரும் ஒரு இணையம்.  
நிலா வெளிச்சத்தில் ஒன்றுகூடும் இடங்களை நிலா முற்றம் என்று கூறுவர். இதே போன்று இணையத்தில் படைப்பாளிகளும்,வாசகர்களும் ஒன்று கூடும் இடமாக நிலா முற்றம் விழங்கி வருகிறது. இணையத்தில் பல திறமையான எழுத்தாளர்களை உருவாக்கி வரும் நிலா முற்றத்தில் பல அரிய தமிழ் ஆக்கங்ளை காணலாம்.  
முற்று முழுதாக நிலா முற்ற உறுப்பினர்களினால் சுயமாக உருவாக்கப்பட்ட பல அறிவியல் தகவல்கள் அடங்கிய கட்டுரைகள் தமிழ் விக்கியில் பரவலாகக் காணப்படுகின்றன.  
கவிதைகள்,கட்டுரைகள்,சிறு கதைகள்,தொடர் கதைகள் முதல் அகராதி வரை நிலா முற்றத்தின் பயன்பாடுகள் விரிந்து கொண்டே செல்கின்றன.
# நிலா முற்றம்

## நிலா முற்றம் - ஆரம்பம்

இணைய வானொலி ஊடகங்களில் பழமை வாய்ந்த நிலா வானொலி நேயர்களின் திறமைகளுக்கும் இடம் கொடுத்து,அவை இணைய வாசகர்களையும் சென்றடையச் செய்தல் எனும் ஒரே நோக்கத்துடன் நிலா வானொலியில் உருவாக்கப்பட்ட பதிவுகள் பகுதியே நிலா முற்றமாகும்.
# நிலா முற்றம்

## நிலா முற்றம் - பிரிவுகளிற் சில

**அறிவியல் பூங்கா** : தமிழில் உருவாக்கப்பட்ட பல் வேறு அறிவியற் தகவல்கள்,கட்டுரைகள் அடங்கிய பகுதி.  
விக்கி மேற்கோள்களிற் சில : எரிமலை,ஆபிரகாம் லிங்கன்  
**கவிதைகள்** : புதுக் கவிதைகள்,ஹைகூ,மரபுக் கவிதைகள் முதல் பல்வேறு வடிவான கவிதைகள்.  
**கதைகள்** : சிறுகதைகள், தொடர் கதைகள்.  
**சிறுவர் முற்றம்** : சிறுவர்களுக்கான கதைகள்,கவிதைகள்,சிறுவர் கல்வி போன்ற பயனுள்ள பகுதிகள்.  
**அகராதி** : இலகு முறையில் தமிழ் சொற்கள் அதற்கான விளக்கங்களை உள்ளடக்கிய அகராதி.
# நிலா முற்றம்

## நிலா முற்றம் - செயற்பாடு

கலைஞர்கள்,படைப்பாளிகள் ஊக்குவிக்கப்படல் வேண்டும் என்பதே நிலா முற்றத்தின் முழுமையான செயற்பாட்டுத் திட்டமாகும்.அரசியல் தவிர்க்கப்பட்ட படைப்பாளிகளின் ஒன்று கூடற் தளமாக இயங்கும் நிலா முற்றம்,மிகவும் கட்டுக் கோப்பான நிர்வாக நிலைப்பாட்டில் இயங்கும் ஒரு தளமாகும்.
# நிலா முற்றம்

## நிலா முற்றம் - பொழுது போக்கு

இணைய உலகில் பொழுது போக்குக்காக இணைந்து கொள்ளும் பார்வையாளர்களையும் திருப்திப் படுத்தும் நிலா உலகில் பல்வேறு உப பிரிவுகளும் காணப்படுகின்றன.
# கணினி-மாந்த இடைத்தொடர்பு

**கணினி-மாந்த இடைத்தொடர்பு** என்பது மனிதர்களுக்கும் கணனிகளுக்கும் இடையிலான இடைத்தொடர்புகளை கற்கும் ஒரு படிப்பாகும். இது கணணி விஞ்ஞானம், நடத்தை விஞ்ஞானம், வடிவமைப்பு மற்றும் மற்றைய படிப்புகளையும் சேர்த்த படிப்பு ஆகும்.  
பாவனையாளர்களினதும் கணணிகளினதும் இடைத்தொடர்பானது கணனியின் முகப்பு தோற்றத்தில் தங்கியுள்ளது. இது கணனியின் மென்பொருள், வன்பொருள் இல் தங்கியுள்ளது.  
கணணி இயந்திர திணைக்களத்தால (Association for Computing Machinery) கூறப்பட்ட வரைவிலக்கணம் பின்வருமாறு, "பல்வேறு பின்னணிகளிலுள்ள மக்களும் இக்கல்வியின் வெற்றிக்கு பங்களிப்பு செய்யலாம். இருப்பினும் வித்தியாசமான மனிதர்களின் திறமைகளால் கணினி-மாந்த இடைத்தொடர்பு என்பது சவாலான விடயமாக கருதப்படுகிறது".  
1975-ஆம் ஆண்டில் கார்லுசிலே என்பவரால் பயன்படுத்தபட்டதே பதிவுசெய்யப்பட்ட முதல் பயன்பாடாகும்.
# விக்கிப்பீடியா:சென்னை தமிழ் விக்கிப்பீடியா அறிவகம்

சென்னை விக்கிப்பீடியா அறிவகம் (Chennai Wikipedia Academy) பற்றி அறிந்திருப்பீர்கள். அறிவகம் (Academy) என்பது அந்த அமைப்பையும், அவர்கள் நடத்து நிகழ்வையும் ஒருங்கே குறிக்கிறது. சென்னையில் விக்கிப்பீடியா நுட்பம் பற்றியும், அதில் பங்களிப்பது எப்படி என்பது பற்றிய அறிவையும் பரப்ப இந்த அமைப்பு முனைகிறது. இந்திய விக்கியூடகப் பிரிவை அமைப்பதிலும் அக்கறை காட்டுகிறது.  
இந்த அமைப்பின் ஒருங்கிணைப்பார்களில் ஒருவர் கிருபா சங்கர். அவரைத் தொடர்பு கொண்டோம். அவருடன் உதவியுடன் **தமிழ் விக்கிப்பீடியா அறிவகம்** (Tamil Wikipedia Academy) ஒன்றை சென்னையில் ஏற்பாடு செய்தோம். இதில் விக்கி பயனர்கள் ரவி, அருநாடன் ஆகியோர் கலந்து கொண்டு 15 பேருக்கு பட்டறை நடத்தினர். பட்டற்றை நன்றாக நடைபெற்றது.
# விக்கிப்பீடியா:சென்னை தமிழ் விக்கிப்பீடியா அறிவகம்

## பட்டறை பற்றிய விபரங்கள்

- திகதி: சனவரி 18, 2009, ஞாயிற்றுக் கிழமை
- இடம்: சென்னை: F5ive Technologies, O-2, Raj Paris Apts, 82, Kamaraj Street, Virugambakkam, Chennai - 600092
- நேரம்: 3 - 5 பிப
- வழி, பிற தொடர்பு விவரங்களுக்கு: http://www.kiruba.com/2009/01/tamil-wikipedia-academy-on-jan-18th.html
# விக்கிப்பீடியா:சென்னை தமிழ் விக்கிப்பீடியா அறிவகம்

## நிகழ்ச்சி நிரல் (வரைவு)

- விக்கிப்பீடியா:இந்திய விக்கிகள்
:* இந்திய விக்கியூடகப் பிரிவு
- தமிழ் விக்கிப்பீடியா இதுவரை
- தமிழ் விக்கிப்பீடியா இனி
- **தமிழ் தட்டச்சு** (குறிப்பிடத்தக்க நேரம் இதற்கு ஒதுக்கப்பட தேவைப்படலாம்.)
- விக்கிப்பீடியாவில் பயனர் எப்படி பங்களிக்கலாம்?
:* கட்டுரையாக்கம்
:* கட்டுரை மேம்படுத்தல்
:* மொழிபெயர்ப்பு
:* விக்கியாக்கம்
:* மேற்கோள் சேர்த்தல்
:* வகைப்படுதல்
:* இன்றைப்படுத்தல்
:* நிர்வாகம்
:* அறிமுகப்படுத்தல், தொடர்பாடல்
:* நிரலாக்கம்
:* வரைகலை
:* படம் சேர்த்தல்
:* கருத்து பகிர்வு
:* மெய்ப்பு பார்த்தல்
- தமிழில் எழுதுதல்
:* கலைச்சொற்கள்
:* தமிழ் விக்சனரி - 100 000 சொற்கள்
- தமிழ்க் கணிமையும் தமிழ் விக்கிப்பீடியாவும்
:* விக்கிப்பீடியாவை தம்மொழியாக்குதல் (Localization)
:* இந்தி பொறிமுறை மொழிபெயர்ப்பு, தமிழில் முடியுமா? (உள்ளடக்க உருவாக்கத்தில் இது உதவும்)
- தமிழ் விக்கிப்பீடியா மீது விமர்சனங்கள்
- ரவியின் கிற்றார் இசை :-)
# விக்கிப்பீடியா:சென்னை தமிழ் விக்கிப்பீடியா அறிவகம்

## பட்டறையில் நேரடியாக பங்குபெறும் தமிழ் விக்கிப்பீடியா பயனர்கள்

- ரவி
- சுந்தர் (சில வேளை)
- மயூரநாதன் (சில வேளை)
- கணேஷ் (அருநாடன்)
- பிரகாஷ்
# விக்கிப்பீடியா:சென்னை தமிழ் விக்கிப்பீடியா அறிவகம்

## இவற்றையும் பாக்க

- சென்னை அறிவுக் கட்டமைப்பு ? - The Knowledge Foundation
# சிரோமணி அகாலி தளம்

**அகாலி தளம்** என அழைக்கப்படும் **சிரோமணி அகாலி தளம்** (*Shiromani Akali Dal*) பஞ்சாப் மாநிலத்தைச் சேர்ந்த ஓர் அரசியல் கட்சியாகும். இது சீக்கிய மதத்தையும் சீக்கியர்களின் நலனையும் முன்னெடுப்பதற்கென ஆரம்பிக்கப்பட்டது. 1920இல் சிரோமணி குருத்வாரா பிரபந்த செயற்குழு ஆரம்பிக்கப்பட்ட பிறகு இக்கட்சி ஆரம்பிக்கப்பட்டது. இதன் முதல் தலைவராக சர்முக் சிங் சப்பால் இருந்தார், மாஸ்டர் தாரா சிங் தலைமையேற்ற பின்பே இக்கட்சி பலம் மிக்கதாக மாறியது.  
1947 இந்திய பாகிஸ்தான் பிரிவினைக்கு பின் இந்திய பகுதி பஞ்சாபானது, கிழக்கு பஞ்சாப் எனவும் பாகிஸ்தான் பகுதி பஞ்சாப், மேற்கு பஞ்சாப் எனவும் அழைக்கப்படலாயிற்று. சீக்கிய மதத்தவர்கள் பெருன்பான்மையாக கொண்ட மாநிலம் அமைப்பதற்காக இக்கட்சி போராடியது. 1966 ல் கிழக்கு பஞ்சாப், பஞ்சாப், அரியாணா, இமாச்சல பிரதேசம் என மூன்று மாநிலங்களாக பிரிக்கப்பட்டது, இதில் பஞ்சாப் மாநிலம் சீக்கிய மதத்தை சார்ந்தவர்களை பெரும்பான்மையாக கொண்டிருந்தது.  
கருத்து வேறுபாடுகள் காரணமாக இக்கட்சி பல குழுக்களாக சிதறியுள்ளது. ஒவ்வொரு குழுவும் தங்களையே உண்மையான அகாலி தளம் என கூறி வருகின்றன. இவற்றில் பெரிய பிரகாஷ் சிங் பாதல் தலைமையிலான குழுவையே 2003 ல் இந்திய தேர்தல் ஆணையம் அதிகாரபூர்வமான அகாலி தளமாக அங்கிகரித்தது. 1999 ல் குருசரன் சிங் தோரா தலைமையில் சர்ப் ஹிந் சிரோன்மணி அகாலி தளம் என்ற பெயரில் புதிய குழு உண்டாகியது, இது 2003 ல் பாதல் தலைமையிலான குழுவுடன் இணைந்து விட்டது. மகாராஜா காப்டன் அமிரிந்தர் சிங் தலைமையிலான சிரோன்மணி அகாலி தளம் பன்திக் பின்பு இந்திய தேசிய காங்கரஸுடன் இணைந்து விட்டது.  
தற்போது ஆறு குழுக்கள் அகாலி தளம் தங்களை உண்மையான அகாலி தளம் என கூறுகின்றன. அவை சிரோன்மணி அகாலி தளம்' (பாதல்), சிரோன்மணி அகாலி தளம்(சிம்ரஞ்சித் சிங் மான்), சிரோன்மணி அகாலி தளம் தில்லி, அரியானா மாநில அகாலி தளம், சிரோன்மணி அகாலி தளம் (ஐக்கிய இராஜ்ஜியம்), சிரோன்மணி அகாலி தளம் அம்ரிஸ்டர் (பஞ்ச் பர்தனி).  
2007 பிப்ரவரியில் நடைபெற்ற பஞ்சாப் சட்டமன்ற தேர்தலில் பிரகாஷ் சிங் பாதல் தலைமையிலான அகாலி தளம் 48 தொகுதிகளை கைப்பற்றி சட்டமன்றத்தில் தனிப்பெருங்கட்சியாக விளங்கியது. இதன் கூட்டணி கட்சியான பாஜக வுடன் இணைந்து ஆட்சி அமைத்துள்ளது.  
அமரிந்தர் சிங் அற்போது முதலமைச்சராக இருந்தார்.
# விக்கியூடக இந்தியப் பிரிவு

**இந்திய விக்கியூடகப் பிரிவு** (*Wikimedia India Chapter*; விக்கிமீடியா இந்தியா) என்பது இந்தியாவில் விக்கியூடக அமைப்பின் செயற்பாடுகளை முன்னெடுக்க உருவாக்கப்பட்ட அமைப்பு. 2004 இல் இது பற்றிய உரையாடல்கள் தொடங்கப்பட்டன எனினும் தொடர் செயற்பாடுகள் நடைபெறவில்லை. 2007 இல் மீண்டும் இவ்வமைப்பை உருவாக்கும் முயற்சிக்கு புத்துயிர்ப்பு தரப்பட்டது. ஆனால் அமைப்பு நிறுவப்படவில்லை. இறுதியாக 2011 சனவரியில் இம்முயற்சிகள் வெற்றி பெற்று பெங்களூரில், இலாப நோக்கற்ற அமைப்பாகப் பதிவு செய்யப்பட்டது
# விக்கியூடக இந்தியப் பிரிவு

## நிர்வாகக் குழு

மோக்ஷ் ஜுனேஜா, ஸ்ரீகாந்த் ராமகிருஷ்ணன், கார்த்திக் நாடார், ப்ரணவ் கரம்சே, விஸ்வநாதன் பிரபாகரன், நிகிடா பெலாவடே, ஜயந்தா நாத் ஆகியோர் அடங்கிய ஏழு நபர் நிர்வாகக் குழு இந்திய விக்கிமீடியா பிரிவினை நிர்வகிக்கிறது.
# பழனிசெட்டிபட்டி

**பழனிசெட்டிபட்டி** (ஆங்கிலம்:Palani Chettipatti), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், தேனி வட்டம், தேனி நகரத்திலிருந்து 4.5 கி.மீ. தொலைவில், தேனி - கம்பம் செல்லும் சாலையில் உள்ள ஒரு பேரூராட்சியாகும். இந்த ஊரின் கிழக்குப் பகுதியில் முல்லை ஆறும், வடக்கு மற்றும் மேற்கு எல்லைகளில் கொட்டக்குடி ஆறும் இருக்கிறது.  
2011-ஆம் ஆண்டு மக்கள்தொகை கணக்கெடுப்பின் படி, இப்பேரூராட்சி 14,879 மக்கள்தொகையும்,
4 சகி.மீ. பரப்பும், 15 வார்டுகளும், 6 தெருக்களும் கொண்டது. இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# பழனிசெட்டிபட்டி

## பழனிசெட்டிபட்டி அணை

**பார்க்க முதன்மைக் கட்டுரை:** பழனிசெட்டிபட்டி அணை  
பழனிசெட்டிபட்டியின் கிழக்குப் பகுதியில் முல்லைப் பெரியாறு செல்கிறது. இந்த ஆற்றின் குறுக்காக, இந்த ஊரின் நிறுவனர் என அழைக்கப் பெறும் பழனியப்ப செட்டியார் என்பவரால் அணை ஒன்று கட்டப்பட்டுள்ளது. இந்த அணையின் மேற்பகுதியில் பழனிசெட்டிபட்டி பகுதியிலுள்ள விவசாய நிலங்களுக்குத் தேவையான நீரைக் கொண்டு செல்வதற்கான வாய்க்கால் ஒன்றும், சில உள்ளாட்சி அமைப்புகளுக்கான குடிநீரேற்று நிலையங்களும் அமைக்கப்பட்டுள்ளன.
# பழனிசெட்டிபட்டி

## மேல்நிலைப் பள்ளிகள்

- பழனியப்பா நினைவு மேல்நிலைப் பள்ளி
- பெனடிக்ட் மெட்ரிக் மேல்நிலைப்பள்ளி (இந்தப் பள்ளி பழனிசெட்டிபட்டி பகுதியில் இருந்தாலும், இப்பள்ளி இருக்கும் இடம் வீரபாண்டி பேரூராட்சி எல்லைக்குள் இருக்கிறது)
# பழனிசெட்டிபட்டி

## தொடக்கப் பள்ளிகள்

- பழனியப்பா வித்தியாலயம்
- போஸ் தொடக்கப்பள்ளி
# பழனிசெட்டிபட்டி

## கோயில்கள்

- பழனிசெட்டிபட்டி அணைக் கருப்பசாமி கோயில்
- சவுடேஸ்வரி அம்மன் கோயில்
- சீனிவாசகப் பெருமாள் கோயில்
- முருகன் கோயில்
- அய்யப்பன் கோயில்
- நாகம்மாள் கோயில்
- விநாயகர் கோயில்
- காமாட்சியம்மன் கோயில்
- வீரகாளியம்மன் கோயில்
- அரசு நகர் அரசமர பிள்ளையார் கோவில்
# பழனிசெட்டிபட்டி

## அரசு நிறுவனங்கள்

- தமிழ்நாடு மின்சார வாரியத்தின் தேனி துணை மின் நிலையம் மற்றும் அலுவலகம்
- தமிழ்நாடு அரசுப் போக்குவரத்துக் கழகப் பணிமனை மற்றும் அலுவலகம்.
# பழனிசெட்டிபட்டி

## வங்கிகள்

- ஸ்டேட் பேங்க் ஆப் இந்தியா
- கனரா வங்கி
- பாரத வங்கி
- யூனியன் வங்கி
- இந்தியன் ஓவர்சீஸ் வங்கி
- எச்டிஎஃப்சி
# மு. கு. ஜகந்நாதராஜா

**மு. கு. ஜகந்நாதராஜா** (ஜூலை 26, 1933 - டிசம்பர் 2, 2008) ஒரு பன்மொழிப் புலவர். தமிழ், தெலுங்கு, மலையாளம், கன்னடம், சமஸ்கிருதம், பாலி, ஹிந்தி, ஆங்கிலம், துளு எனப் பல இந்திய மொழிகளை அறிந்தவர். மன்னர் கிருஷ்ண தேவராயர் தெலுங்கில் இயற்றிய *ஆமுக்த மால்யத (சூடிக் கொடுத்தவள்)* என்ற காவியத்தை 1988 ஆம் ஆண்டு தமிழாக்கம் செய்தார். 1989 ஆம் ஆண்டு இந்த மொழிபெயர்ப்பு நூலுக்கு சாகித்திய அகாதமி விருது பெற்றார். முதன் முதலில் தமிழில் மொழிபெயர்ப்பு விருது பெற்ற நூல்.
# மு. கு. ஜகந்நாதராஜா

## வாழ்க்கைக் குறிப்பு

ஜகந்நாதராஜா தெலுங்குக் குடும்பத்தைச் சேர்ந்தவர். இவரது முன்னோர்கள் சில நூறு ஆண்டுகளுக்கு முன்பாக ஆந்திராவில் இருந்து வந்து தமிழகத்தில், குறிப்பாக ராஜபாளையத்தில் குடியேறினார்கள். குருசாமிராஜா - அம்மணியம்மாள் தம்பதிக்கு மகனாகப் பிறந்தார். ராஜபாளையத்தில் உள்ள ராஜூக்கள் என்பவர்கள் இவரது வம்சாவழியினர். அவர்களைப் போலவே இவரது தந்தையாரும் வணிகம் செய்து வந்தார். அங்கிருந்த தெலுங்குப் பள்ளியில் ஆரம்பக் கல்வி மட்டுமே கற்றார். பின்னர் சமஸ்கிருதம் கற்றார்.
# மு. கு. ஜகந்நாதராஜா

## தமிழில் மொழிபெயர்ப்புப் பணி

தெலுங்கு மகாகவியான குரஜாபி அப்பாராவ் எழுதிய 'கன்யா சுல்கம்' நூலைத் தமிழில் 1963 இல் மொழி பெயர்த்தார். அதன் பிறகு 'கேரி' - உன்னவ லட்சுமி நாராயணா, 'ஆமுக்த மால்யதா' - கிருஷ்ணதேவராயர், 'வேமனா கவிதைகள்', கனா பூரணோதயம் - பிங்கிளி சூரன்ன, தெலுங்கு நீதி நூலான 'சுமதி சதகம்', தேவுபல்லி கிருஷ்ண சாஸ்திரியின் கவிதைகளான 'தேய்பிறை', கந்துகூரி லிங்கம் கட்டுரைகள், காதா சப்தசதி எனும் ஆந்திர நாட்டு அகநானூறு என பல நூல்களை மொழிபெயர்த்தார்.  
'மிளந்த பண்ஹா' என்ற பெளத்த தத்துவ நூலை பாலி மூலத்தில் இருந்து மொழிபெயர்த்தார். இது மாக்ஸ்முல்லர் வெளியிட்ட கீழ் திசைப் புனித நூல் வரிசையில் இடம் பெற்ற சிறப்பான புத்தகம். பௌத்தத் தத்துவத்தை விளக்கும் 'உதானம்' என்ற அரிய நூலையும் மொழியாக்கம் செய்தார்.
# மு. கு. ஜகந்நாதராஜா

## தமிழில் இருந்து மொழிபெயர்ப்பு

கபிலர் எழுதிய குறிஞ்சிப்பாட்டைத் தெலுங்கில் மொழிபெயர்த்து அறிமுகப்படுத்தினார். சங்க இலக்கியம் பற்றி தெலுங்கில் அறிமுகமான முதல் நூல் இது.  
இது போல முத்தொள்ளாயிரத்தினை தெலுங்காக்கம் செய்துள்ளார். தொ. மு. சி. ரகுநாதன் எழுதிய 'பாரதி-காலமும் கருத்தும்' நூலை சாகித்ய அகாதமிக்காகத் தெலுங்கில் மொழி பெயர்த்தார். திருக்குறளைத் தெலுங்கிலும், முத்தொள்ளாயிரத்தைக் கன்னடம், மலையாளத்திலும் மொழியாக்கம் செய்துள்ளார்.  
தெலுங்கு இலக்கிய வரலாறு எழுதிய நிடதவோலு வெங்கட்டராவ் 'நாஞ்சாரு பரிணயமு' என்ற ஆண்டாள் சரிதம் கூறும் யட்ச கான நூலை ராஜபாளையத்தில் ஏட்டுப்பிரதியாகக் கண்டுபிடித்து, அதைப் பிரதியெடுத்துப் பதிப்பித்துள்ளார். வெளி வராத ஏழு இலக்கியங்களைத் தெலுங்கு இலக்கிய உலகிற்குத் தந்திருக்கிறார்.
# மு. கு. ஜகந்நாதராஜா

## இவரின் நூல்கள்

- கற்பனைப் பொய்கை - கவிதைத்தொகுப்பு (1972)
- தரிசனம் - வசன கவிதை (1972)
- காவிய மஞ்சரி - குறுங் காவியங்கள் (1986)
- சிலம்பில் சிறுபிழை - இலக்கியத்திறனாய்வு (1968)
- வான் கலந்த வாசகங்கள் - வானொலி உரை (1980)
- தமிழும் பிராகிருதமும் (1992)
- மணிமேகலை
- இந்திய மொழிகளின் ஒப்பிலக்கியம் (1994)
- வடமொழி வளத்துக்குத் தமிழரின் பங்கு
- தமிழக - ஆந்திர வைணவத் தொடர்புகள்
- ஆபுத்திர காவியம்
- தெரு - புதுக் காவியம்
- பிஞ்சுக் கரங்கள்
- ராஜுக்கள் சரித்திரம்
- திராவிட மொழிகளில் யாப்பியல்
- கவித்தொகை
- அறிவுக் கதம்பம் - வானொலி உரை (1993)
# மு. கு. ஜகந்நாதராஜா

## இவரின் நூல்கள்

### மொழிபெயர்ப்புகள்

- கன்யா சுல்கம் (1963)
- சேரி (1984)
- ஆமுக்த மால்யத (சூடிக் கொடுத்தவள்)
- வேமனா (1992)
- களாபூரணோதயம் (தெலுங்கு காவியம்)
- சுமதி சதகம்
- தேய்பிறை
- கந்துகூரி வீரேசலிங்கம் கட்டுரைகள்
- காதா சப்த சதி (பிராகிருத மொழிக் கவிதைகள்) 1981
- வஜ்ஜாலக்கம் (பிராகிருத மொழி அறநூல்) 2005
- கர்பூர மஞ்சரி (பிராகிருத மொழி நாடகம்)
- சன்மதி சூத்திரம் (சமண தத்துவம்)
- தீகநிகாயம் (பௌத்த தத்துவம்)
- உதானம் (பௌத்த தத்துவம்)
- மிலிந்தா பண்ஹா (பௌத்த தத்துவம்) (மினாந்தரின் கேள்வி)
- விக்ஞப்தி மாத்ரதா சித்தி (பௌத்த தத்துவம்)
- ஔசித்ய விசாரசர்ச்சா வடமொழித் திறனாய்வு நூல் 1989
- நாகானந்தம் - வடமொழி நாடகம் (1992)
- குந்தமாலா - வடமொழி நாடகம்
- சாணக்ய நீதி வடமொழி நீதிநூல் 1986
- சாருசர்யா வடமொழி நீதிநூல்
- சாதன ரகசியம் - வேதாந்த நூல்
- சிவசரணர் வசனங்கள்
- பம்ப்ப பாரதம் (கன்னட காவியம்)
- பிரேம கீதம் - மலையாளக் கவிதை
- மகாயான மஞ்சரி (2007)
# மு. கு. ஜகந்நாதராஜா

## இவரின் நூல்கள்

### தமிழிலிருந்து தெலுங்குக்கு

- சைல கீதமு (குறிஞ்சிப்பாட்டு)
- முத்யால ஹாரமு (முத்தொள்ளாயிரம்)
- பாரதி - சமகாலீன பாவமுலு
- புண்யக்ஷேத்ராலு 1989
- திருக்குறள் தேடகீதுலு
- தமிழ காவியாம்ருதம்
- வெலி நாணூறு (புற நானூறு)
- முத்தொள்ளாயிரம் (மலையாளம்)
- முக்த ஹார (கன்னடம்)
# மு. கு. ஜகந்நாதராஜா

## பட்டம்

ஜூன் 18, 1964 இல் இராஜபாளையம் காந்திகலைமன்றத்தில் தவத்திரு. குன்றக்குடி அடிகள் இவருக்கு பன்மொழிப்புலவர் என்னும் பட்டம் அளித்துச் சிறப்பித்தார்.
# படிமம்:Jagannatharajah.jpg

மூலம்: http://madhumithaa.blogspot.com/2008/12/blog-post_08.html
# படிமம்:Jagannatharajah.jpg

## மு. கு. ஜகந்நாதராஜா பற்றிய நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.--Kanags <sup>\பேச்சு</sup> 09:53, 7 ஜனவரி 2009 (UTC)
# வார்ப்புரு:FebruaryCalendar2009Source

| align= << | **} பெப்ரவரி }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| &nbsp; |  |  |  |  |  |  |
| &nbsp; |  |  |  |  |  |  |
| } | } |  |  |  |  |  |
# வார்ப்புரு:MarchCalendar2009Source

| align= << | **} மார்ச் }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |  |  |  |  |
| &nbsp; |  |  |  |  |  |  |
| } | }<noinclude></noinclude> |  |  |  |  |  |
# அ. புதுப்பட்டி

**அ. புதுப்பட்டி** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் அலங்காநல்லூர் அருகில் இருக்கும் ஓர் அழகான கிராமம் ஆகும்.  
இந்த ஊரில் பீடி, சிகரெட் போன்ற போதை பொருட்களை விற்பதில்லை. இந்த ஊரில் எல்லா வசதிகளும் உள்ளன. **ராமகிருஷ்ணர்** மற்றும் **பாலமரத்தம்மன்** கோவில் மிகவும் பிரசித்தி பெற்றது. இவ்வூரை முல்லைப் பெரியாறு அணை வளப்படுத்துகிறது. இவ்வூரின் பிரதான தொழில் **விவசாயம்** ஆகும். இங்கு நெல், கரும்பு, வாழை போனறவை விளைகின்றன.இவ்வூரின் அமைவிடம் கடல் மட்டத்தில் இருந்து சராசரியாக 185 மீட்டர் (606 அடி) உயரத்தில் இருக்கின்றது. இவ்வூரில் பல ஜாதி மக்கள் வாழ்ந்தாலும் ஒற்றுமையாக வாழ்ந்து கொண்டிருக்கிறார்கள். இது மதுரையிலிருந்து 17 கி.மீ. தொலைவில் உள்ளது. இவ்வூருக்கு மதுரை பெரியார் பேருந்து நிலையத்திலிருந்து 70, 69, 43c, 94 ஆகிய பேருந்துகள் செல்லும்.
# ஆற்காடு நவாப்

**ஆற்காடு நவாப்புகள்** (*Arcot Nawab*) என அழைக்கப்படுபவர்கள் 1690 முதல் 1801 வரை தென்னிந்திய கருநாடக பகுதிகளை ஆண்ட சுல்தான்கள் ஆவர். இவர்கள் தலைநகரம் இன்றைய சென்னை அருகில் உள்ள ஆற்காடு ஆகும். தமிழக வரலாற்றில் மிக முக்கியமான இவர்கள் பொதுவாக **கருநாடக நவாப்புகள்** எனவும் அழைக்கப்படுகின்றனர். இவர்கள் ஆட்சியின் பொழுதுதான் ஆங்கிலேயேர்கள் மொகலாய ஆட்சியாளர்கள் உதவியுடன் இந்தியாவில் காலூன்ற ஆரம்பித்தனர்.
# ஆற்காடு நவாப்

## வரலாறு

ஆற்காடு நவாப்புகள் கலிபா உமர் இப்புனு அல் கத்தாப்பு அவர்களின் வழிவந்தவர்கள் ஆவர். இவர்கள் 1692 ஆம் ஆண்டு மொகலாய சக்கரவர்த்தி அவுரங்கசீப்பால் கருநாடக பிரதேசம் பகுதிகளில் வரிவசூல் செய்ய நியமிக்கப்பட்டனர். இவ்வாறு நியமிக்கப்பட்ட முதல் நவாப்பு சுல்பிக்கார் அலி என்பவராவார். இவர் மராத்திய, விசயநகரப் பேரரசுகளை முறியடித்தார். மேலும் தனது ஆட்சிப்பகுதியை கிருட்டிணை ஆறு வரை பரப்பினார். பின்பு வந்த நவாப்பு தோத்து அலி கான் (1732–1740) என்பவர் தனது அரசை 1736 இல் மதுரை வரையில் விரிவுபடுத்தினார்.  
இதன் பிறகு 1749 ஆம் ஆண்டு முகமது அலி கான் வாலாசா என்பவர் ஆட்சிக்கு வந்தார். இவரது ஆட்சி மிகவும் அமைதியாகவும், சமய சகிப்புதன்மை உள்ளதாகவும் விளங்கியது. இவர் தனது நாட்டின் அனேகமான பகுதிகளுக்கும் சென்று பார்வையிட்டதோடு, அங்கு இருந்த அனைத்து கோவில்கள், மசூதிகள் மற்றும் தேவாலயங்களுக்கு நன்கொடைகளையும் அளித்தார். இன்றைய திருச்சிராப்பள்ளி திருவரங்கம் நகரில் உள்ள திருவரங்கநாதர் ஆலயமும் அவற்றில் ஒன்றாகும். இவர் 1765 இல் முகலாயப் பேரரசிற்கு கப்பம் கட்டுவதை மறுத்து, நவாப்பு ஆட்சியை சுதந்திர அரசாக அறிவித்தார்.  
இதன் பிறகு இவர் தன்னை காத்துக்கொள்ளும் பொருட்டு பிரித்தானியக் கிழக்கிந்தியக் கம்பனி உடன் நட்புறவை மேற்கொண்டார். தனக்கு கீழ் உள்ள சமசுதானங்களை கட்டுப்படுத்த இவர் கம்பெனி படைகளை உபயோகப்படுத்தினார். மேலும் இவர் பிரெஞ்சு – ஐதர் அலி கூட்டுப் படையை எதிர்க்க ஆங்கிலேயற்கு ஆதரவாக போரிட்டார். இதன் காரணமாக இந்திய சுதந்திர உணர்விற்கு எதிரானவர் என்ற தோற்றத்தைப் பெற்றதோடு தனது அரசாட்சியின் பெரும்பகுதியை கிழக்கிந்தியக் கம்பெனியிடம் இழந்தார்.  
இதன் பிறகு பதின்மூன்றாவது நவாப்பாக ஆட்சிக்கு வந்த குலாம் முகம்மது கவுசு கான் ( 1825–1855 ) தனக்கு பிறகு வாரிசு இல்லாமல் இறந்தார். இதனால் அவகாசியிலிக் கொள்கையின் படி, கருநாடக பிரதேசம், ஆங்கிலேய அரசின் கீழ் சென்றது. இதன் பிறகு 1867 இல் குலாம் முகம்மது கவுசு கானின் சிறிய தந்தை ஆசிம் சா, பிரித்தானிய மகாராணி விட்டோரியாவிடம் ஓர் ஒப்பந்தம் செய்துகொண்டார். அதன்படி நவாப்பு ஆட்சிக்குட்பட்ட பகுதிகளில் வரி வசூல் செய்யும் உரிமையை ஆங்கிலேயர் பெற்றனர். அதற்கு பகரமாக வரிவசூலில் ஒரு பகுதியை ஓய்வுதியமாக ஆசிம் சா பெற்றார். மேலும் ஆற்காடு இளவரசர் என்றும் அங்கிகரிக்கப்பட்டார்.  
இவரது பரம்பரையில் வந்தவர்கள் இன்றும் சென்னை நகரில் ஆற்காடு இளவரசர் என்ற பட்டத்துடன் வாழ்ந்து வருகின்றனர். சுதந்திர இந்தியாவும் இவர்களது பட்டத்தை அங்கீகரித்து, அரச குடும்பத்தினருக்கான ஓய்வூதியத்தை அளித்து வருகின்றது. இவர்களில் நடப்பு கடைசி ஆற்காடு இளவரசரான முகம்மது அத்துல் அலி ஆசிம் சா சூலை 1994 இல் பட்டத்துக்கு வந்தார்.
# ஆற்காடு நவாப்

## வரலாறு

### முந்தைய நவாப்புகள்

நவாப்பு சுல்பிகர் அலி கான் (1692–1703)  
நவாப்பு தாவுது கான் (1703–1710)  
நவாப்பு முகம்மது சதாத்துல்லா கான் I (1710–1732)  
நவாப்பு தோத்து அலி கான்(1732–1740)  
நவாப்பு சஃபுதார் அலி கான் (1740–1742)  
நவாப்பு முகம்மது சதாத்துல்லா காண் ΙΙ (1742–1744)
# ஆற்காடு நவாப்

## பிந்தைய நவாப்புகள் (இரண்டாம் வம்சம்)

- அன்வருத்தீன் கான் (1744–1749)
- சந்தா சாகிப்பு (1749–1752)
- முகமது அலி கான் வாலாசா (1749–1795)
- நவாப்பு உத்தாத்து உல் உமுரா (1795–1801)
- நவாப்பு ஆசிமுத்துல்லா (1801–1819)
- நவாப்பு ஆசம் சா (1819–1825)
- நவாப்பு குலாம் முகம்மது கவுசு கான் (1825–1855)
# ஆற்காடு நவாப்

## பிந்தைய நவாப்புகள் (இரண்டாம் வம்சம்)

### ஆற்காடு இளவரசர்கள் (கௌரவ அரசர்கள்)

நவாப்பு ஆசிம் சா (1867–1874)  
நவாப்பு சர். சாகிருதுல்லா பகதூர் (1874–1879)  
நவாப்பு இந்திசாம் உல் முழ்க் முசாலூதுல்லா பகதூர் (1879–1889)  
நவாப்பு சர். முகம்மது முனாவர் அலி கான் பகதூர் (1889–1903)  
சர். குலாம் முகம்மது அலி கான் பகதூர் (1903–1952)  
நவாப்பு குலாம் முகையுதீன் கான் பகதூர் (1952–1969)  
நவாப்பு குலாம் முகம்மது அத்துல் காதர் (1969–1993)  
நவாப்பு முகம்மது அத்துல் அலி (1994 முதல்)
# ஆற்காடு நவாப்

## இவற்றையும் காண்க

- ஐதராபாத்து நிசாம்
- அயோத்தி நவாப்பு
- தக்காண சுலுத்தானகங்கள்
- குசராத்து சுலுத்தானகம்
- வங்காள சுலுத்தானகம்
- சுனாகத்து சுலுத்தானகம்
- மைசூர் அரசு
# பாளையங்கோட்டை

**பாளையங்கோட்டை** (*Palayamkottai*) என்பது தமிழ்நாட்டில், திருநெல்வேலி மாவட்டத்தின் திருநெல்வேலி மாநகராட்சியின் ஒரு பகுதியாகும். திருநெல்வேலி மாநகராட்சியாக உருவாக்கப்படுவதற்கு முன்பாக இப்பகுதி தனி நகராட்சியாகச் செயல்பட்டு வந்தது.  
கல்விக்கு பெயர் போன இங்கு மிகப் பெரிய கல்வி நிறுவனங்கள் ஏராளம் அமைந்துள்ளது. இங்கு அதிக அளவில் கல்வி நிறுவனங்கள் இருப்பதாலும் தமிழ்நாட்டில் முதல் முறையாக பார்வையற்றவர் மற்றும் காதுகேளாதோர் பள்ளி துவங்கப்பட்டதாலும் தமிழகத்தின் "ஆக்ஸ்போர்ட்” என்று பாளையங்கோட்டை பெருமையுடன் அழைக்கப்படுகிறது. இங்குள்ள பாளையங்கோட்டை மத்திய சிறைச்சாலை பழமையானது மற்றும் மிகவும் பெயர் பெற்றதும் கூட. இங்கு வ.உ.சி. நினைவு விளையாட்டு மைதானம் அமைந்துள்ளது மற்றும் திருநெல்வேலியின் மிகப்பெரிய அரசு மருத்துவக் கல்லூரி மருத்துவமனை இங்குள்ள *ஹைகிரவுண்ட்* (தமிழில் பாளை மேட்டுப் பகுதி என்றழைக்கப்படுகிறது) என்னும் பகுதியில் அமைந்துள்ளது. இங்கு அனைத்து வகையான நோய்களுக்கும் சிகிச்சையளிக்கப்படுகிறது. தற்போது திருநெல்வேலியின் புதிய பேருந்து நிலையம் இங்குள்ள வேய்ந்தான்குளம் பகுதியில் அமைந்துள்ளது என்பது தனிச் சிறப்பு.  
மைசூர், குலசை தசராவிற்கு அடுத்த முக்கிய தசரா பாளையில் நடைபெறும் தசரா விழா ஆகும்.
# பாளையங்கோட்டை

## அரசியல்

பாளையங்கோட்டை, சட்டமன்றத்தினை பொருத்தவரையில் பாளையங்கோட்டை சட்டமன்றத் தொகுதியின் கீழ் வருகிறது. இங்கு மேலப்பாளையம், வண்ணார்பேட்டை, நெடுந்திடல், பாளை சந்தை, சமாதானபுரம், அண்ணா நகர் அரசு ஊழியர் குடியிருப்பு, சாந்தி நகர், வி. எம். சத்திரம், கே.டி.சி. நகர், பெருமாள்புரம், மகாராஜநகர், தியாகராஜநகர் உள்ளிட்டப் பகுதிகள் குறிப்பிடத்தக்கவை. நாடாளுமன்றத் தொகுதியினைப் பொருத்தவரையில், திருநெல்வேலி மாவட்டத்திலுள்ள இந்திய நாடாளுமன்றத்தின் திருநெல்வேலி மக்களவைத் தொகுதியின் ஒரு பகுதியாகும்.
# வடக்கு வள்ளியூர்

** வடக்குவள்ளியூர் ** (ஆங்கிலம்: **Vadakkuvalliyur**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், இராதாபுரம் வட்டம் சார்ந்திருக்கும் ஒரு பேரூராட்சி ஆகும்.  
இது நடைமுறையில் மக்களாலும், பத்திரிகைகளாலும் **வள்ளியூர்** என்றே அழைக்கப்படுகிறது. இவ்வூரின் தெற்கே 4 கி.மீ. தொலைவில் **தெற்கு வள்ளியூர்** என்றழைக்கப்படும் கிராமம் உள்ளது.
# வடக்கு வள்ளியூர்

## அமைவிடம்

வடக்குவள்ளியூர், திருநெல்வேலியிலிருந்து 40 கி.மீ. தொலைவிலும்; நாகர்கோவிலிலிருந்து 34 கி.மீ தொலைவிலும்; இராதாபுரத்திலிருந்து 18 கி.மீ. தொலைவிலும்; களக்காட்டிலிருந்து 20 கி.மீ. தொலைவிலும்; திசையன்விளையிலிருந்து 32 கி.மீ. தொலைவிலும்; வள்ளியூர் தொடருந்து நிலையம் 1 கி.மீ. தொலைவில் உள்ளது.
# வடக்கு வள்ளியூர்

## பேரூராட்சியின் அமைப்பு

30 ச.கி.மீ. பரப்பும், 18 வார்டுகளும், 147 தெருக்களும் கொண்ட இப்பேரூராட்சி, இராதாபுரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.
# வடக்கு வள்ளியூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7,760 வீடுகளும், 29,417 மக்கள்தொகையும் கொண்டது.
# இளஞ்சிவப்பு

**இளஞ்சிவப்பு** அல்லது **செந்தாமரை** என்பது ஒரு நிறம். இதனை வெளிறிய சிவப்பு (சிகப்பு) நிறம், வெண்சிவப்பு நிறம், ரோசாப்பூ நிறம் என்றும் கூறுவர். ஆங்கிலத்தில் இந்நிறத்தை பிங்க் என்று கூறுவர், ஆனால் இப்பெயர் ஆங்கிலத்தில் 17 ஆம் நூற்றாண்டில் இருந்து தொடங்குகின்றது. அந்நாட்களில் ஆங்கிலத்தில் பிங்க் என்னும் நிறம் பச்சை அல்லது மஞ்சள் நிறமாகக் கருதப்பட்டது .
# வார்ப்புரு:Infobox Color/Color Coordinates

<includeonly>
|-
| | <span><imagemap>Image:Gtk-dialog-info.svg|About these coordinates
rect 0 0 50 50
desc </imagemap></span>&mdash; குறியெண்கள் &mdash;
|-
}
|-  
|-  
|-  
|-
! | **Source**  
|-
}
|-
| | </includeonly><noinclude>
This is a nested template use to help implement Template:Infobox Color. It implements the color coordinates block within the infobox.
</noinclude>
# இலங்கையில் தமிழர் நில அபகரிப்பு

இலங்கையில் போர்த்துக்கீசர், ஒல்லாந்தர், பிரித்தானியர் போன்றோரின் ஆக்கிரமிப்பு நிலங்களை கவர்ந்து (அபகரித்து) தமது இனக் குழுமங்களை இலங்கையில் குடியேற்றும் திட்டமானதாக இருக்கவில்லை. அவர்களது நோக்கம் வேறானது. ஆனால் அதற்கு முற்பட்ட காலங்களில் தமிழர் நிலங்களை கவர்ந்து கொள்ளும் (அபகரிப்புச் செய்யும்) பலத் திட்டங்கள் சிங்கள இனத்தால் வெவ்வேறு காலகட்டங்களில் நிகழ்ந்தே உள்ளன.  
தமிழர் வாழ்ந்து, ஆட்சி செய்த பல நிலங்கள் இன்று சிங்களப் பகுதிகளாக (பிரதேசங்களாக) தோற்றம் பெற்றுள்ளன. எடுத்துக்காட்டு கதிர்காமம், தம்பலகாமம் போன்றன ஒரு காலகட்டங்களில் தமிழரால் ஆட்சி செய்தப் பகுதிகளாகும். எல்லாளன் துட்டைக்கைமுனு போர் நடந்த அநுராதபுரமும் ஒரு காலத்தில் தமிழ் அரசன் எல்லாளனின் ஆட்சிப் பகுதியாகவே (பிரதேசமாகவே) இருந்தது.
# இலங்கையில் தமிழர் நில அபகரிப்பு

## நிலத்தை வலிந்து கவரும் திட்டங்கள்

பிரித்தானியரின் வெளியேற்றத்தின் பின்னும் இந்த சிங்கள இனத்தின் நிலக் கவர்வுத் திட்டம் பல்வேறு சூழ்ச்சிகளாலும், தந்திரவழிகளாலும், திட்டமிட்டக் குடியேற்றங்களாலும் தமிழர் நிலம் சிங்களர் நிலமாக்கப்பட்டது."  
இதனால் தமிழ் இன மக்கள் தொகை குறைந்தும் சிங்களவர் மக்கள் தொகையும் பெருகும் நிலை ஏற்படுத்தப்பட்டது. படிப்படியாக பலப் பூர்வீகத் தமிழரின் நிலங்கள் சிங்களவர் நிலங்களாக மாறத்தொடங்கியது. பல ஊர்களின் தமிழ் பெயர்கள் சிங்களப் பெயர்களாகின.  
இத்திட்டங்கள் 1980 களில் படித்த மாணவர்களை கிளர்ந்தெழ வைத்தது. அது ஆயுத போராட்ட வடிவங்களாக மாறியது. அது வளர்ந்து வெவ்வேறு சிறிலங்கா அரசிற்கும் விடுதலைப் புலிகளிற்குமான பெரும் போராகியது. இந்தப் போராட்டத்தைப் பற்றி உலகில் பலத்தரப்பட்டோரிடமும் பலத்தரப்பட்ட கருத்துக்கள் நிலவுகின்றன. ஆனால் இது இலங்கை அரசின் சிங்கள இனப் பரம்பலை ஏற்படுத்துவதற்கான தமிழர் நில அபகரிப்பு (வலிந்து கவர்தல்) போராகும்.  
பெரும்பான்மையான இலங்கைத் தமிழர்கள் தமது பூர்வீக தாயகத்தை மீட்க வெவ்வேறு வழிகளிலும் முயன்றும் பங்களித்தும் வருகின்றனர். புலம்பெயர்ந்த நாடுகளில் வெவ்வேறு அழுத்தங்களுக்கும் மத்தியிலும் தமது தாயக மீட்புக்கான ஆதரவு தெரிவித்து வருகின்றனர்.
# இலங்கையில் தமிழர் நில அபகரிப்பு

## தமிழகத் தமிழர்களின் ஆதரவு

இலங்கையில் தமிழ் இன அழிப்பை எதிர்த்தும், தமிழரின் பாரம்பரிய நில அபகரிப்புக்கும் எதிராக தமிழகத்தில் இருந்து ஆதரவு குரல்களை பலர் எழுப்பி வருகின்றனர். இன்றைய இலங்கை சிங்கள அரசின் போர் நடவடிக்கை எதிராகவும் தமிழகத்திலும் பல்வேறு போராட்டங்கள் தொடர்கின்றன.
# லசந்த விக்கிரமதுங்க

**லசந்த விக்கிரமதுங்க** (*Lasantha Wickramatunga*, 5 ஏப்ரல் 1958 - சனவரி 8, 2009) இலங்கையின் பிரபலமான ஊடகவியலாளரும் பத்திரிகை ஆசிரியரும், வழக்கறிஞரும் ஆவார். இவர் கொழும்பில் இருந்து வெளியாகும் த சண்டே லீடர் என்ற ஆங்கில ஞாயிறு இதழ், மற்றும் புதன் தோறும் வெளிவரும் "மோர்ணிங் லீடர்" வார ஏட்டின் ஆசிரியராகவும் இருந்து வந்தார். 8 ஜனவரி, 2009 இல் இவர் இனந்தெரியாதோரால் கொழும்பில் சுட்டுக் கொல்லப்பட்டார்.  
லசந்த விக்கிரமதுங்க இலங்கை அரசுக்கெதிராகவும் பல அரசியல்வாதிகள் தொடர்பாகவும் ஆயுதக் குழுக்கள் தொடர்பாகவும் மிக நீண்டகாலமாக மிகக் கடுமையான கட்டுரைகளை "சண்டே லீடர்', மோர்னிங் லீடர் மற்றும் ஞாயிறு சிங்களப் பத்திரிகையான "இருதின' என்பன வெளியிட்டு வந்ததால் இவர் பல ஆண்டுகளாக்க தொடர்ந்து கடுமையான அச்சுறுத்தல்களுக்குள்ளாகி வந்திருந்தார்.
# லசந்த விக்கிரமதுங்க

## வாழ்க்கைக் குறிப்பு

லசந்தவின் இவரது தந்தை ஹரிஸ் விக்கிரமதுங்க கொழும்பு மாநகர சபை உறுப்பினராக ஐக்கிய தேசியக் கட்சி சார்பிலும் பின்னர் இலங்கை சுதந்திரக் கட்சி சார்பிலும் பல ஆண்டுகள் இருந்தவர். மிகவும் இளவயதிலேயே "சன்' பத்திரிகையில் ஒரு செய்தியாளராகச் சேர்ந்து தனது ஊடகத்துறை வாழ்வை ஆரம்பித்தார். 1982 ஆம் ஆண்டில் தி ஐலண்ட் பத்திரிகையில் இணைந்தார்.
அதே நேரம் அரசியலிலும் தன்னை இணைத்துக் கொண்டார். 1989 ஆண்டு நாடாளுமன்றத் தேர்தலில் கொழும்பு வடக்குத் தொகுதியில் போட்டியிட்டார். ஆனாலும் அவர் தெரிவு செய்யப்படவில்லை. அதன் பின்னர் ஆஸ்திரேலியா சென்று சிறிது காலம் தங்கிய பின்னர் மீண்டும் இலங்கை திரும்பி 1994 ஆம் ஆண்டில் சண்டே லீடர் பத்திரிகையை ஆரம்பித்தார்.
# லசந்த விக்கிரமதுங்க

## தாக்குதல்கள்

லசந்தவைக் கொலை செய்வதற்கு பல முயற்சிகள் மேற்கொள்ளப்பட்டிருந்தன. 1995 பெப்ரவரியில் லசந்த அவரது வாகனத்திற்குள் வைத்துத் தாக்கப்பட்டார். 1998 ஜூனில் அவரது வீட்டின் மீது கிரனேட் வீசப்பட்டது. 2005 அக்டோபரிலும் 2007 நவம்பரிலும் சண்டே லீடர் அச்சகத்திற்கு தீவைத்து நிர்மூலஞ் செய்வதற்கு முயற்சிகள் மேற்கொள்ளப்பட்டன. ஆனால், இந்த சம்பவங்களில் எந்தவொன்று தொடர்பிலும் பொலிஸார் உகந்த விசாரணைகளை நடத்தி சம்பந்தப்பட்டவர்களைச் சட்டத்தின் முன் நிறுத்தவில்லை என்பது குறிப்பிடத்தக்கது
# லசந்த விக்கிரமதுங்க

## படுகொலை

வழமைபோல் இவர் 2009, ஜனவரி 8 வியாழக்கிழமை காலை 09:30 மணியளவில் கொழும்பு கல்கிசையில் உள்ள 'லீடர் பப்ளிகேஷன்' அலுவலகத்திற்கு தனது தானுந்தில் சென்றுகொண்டிருந்தபோதே துப்பாக்கிச் சூட்டை நடத்தியுள்ளனர். தலையிலும் மார்பிலும் குண்டுகள் பாய்ந்து படுகாயமடைந்து மிகவும் ஆபத்தான நிலையில் இவர் உடனடியாக களுபோவில மருத்துவமனைக்குக் கொண்டு செல்லப்பட்டு அவசர சிகிச்சைக்குட்பட்டாலும், பிற்பகல் 1.45 மணியளவில் சிகிச்சை பலனின்றி உயிரிழந்தார்.
# லசந்த விக்கிரமதுங்க

## கொலையின் பின்னரான நிகழ்வுகள்

லசந்த விக்கிரமதுங்க படுகொலை செய்யப்பட்டதனை கண்டித்து கொழும்பில் 2009 சனவரி 9 ஆம் நாளில் பெரும் கண்டன ஆர்ப்பாட்டப் பேரணி நடைபெற்றது. நூற்றுக்கணக்கான ஊடகவியலாளர்கள், பொது அமைப்புகள் மற்றும் நாடாளுமன்ற உறுப்பினர்கள் கலந்து கொண்டனர் அமெரிக்கா, பிரித்தானியா, சீனா, ஐரோப்பிய ஒன்றியம், உலக வங்கி, உலக சமாதான சபை அத்தனையும் அவருக்காகக் அறிக்கைகள் வெளியிட்டன
# லசந்த விக்கிரமதுங்க

## விசாரணை

லசந்த விக்கிரமதுங்கவின் கொலை குறித்து கொழும்பு பயங்கரவாதத் தடுப்புப் பிரிவு நுவரெலியாவைச் சேர்ந்த வாகனத் திருத்தும் நிலையம் ஒன்றின் உரிமையாளரையும், இராணுவப் புலனாய்வுப் பிரிவு உறுப்பினர் ஒருவரையும் கைது செய்தது. இவர்களில் முதலாமவர் சிறையிலேயே உயிரிழந்தார். இராணுவப் புலனாய்வுப் பிரிவு உறுப்பினர் பிணையில் விடுதலை செய்யப்பட்டிருந்த நிலையில், இவர் மீதான வழக்கு 2013 செப்டம்பர் 6 இல் கல்கிசை நீதிமன்றத்தில் எடுத்துக் கொள்ளப்பட்ட போது பிரதம நீதிபதி ரங்க விமலசேன சட்டமா அதிபரின் ஆலோசனைக்கமைய இவரை விடுதலை செய்தார். தன்னிடம் புலனாய்வுப் பிரிவினர் கட்டாய வாக்குமூலம் வாங்கியதாக இக்கைதி முன்னர் தெரிவித்திருந்தார்
# லசந்த விக்கிரமதுங்க

## இறந்த பின் வெளியான தலையங்கம்

ஜனவரி 11-ம் தேதி வெளியாக வேண்டிய 'சண்டே லீடர்' பத்திரிகைக்கு, "மரணத்தின் பாதையை நான் அறிவேன்" என்ற தலைப்பில் ஒரு தலையங்கத்தை ஜனவரி 7-ம் தேதியே லசந்த எழுதுவிட்டார். இந்த தலையங்கம் அவர் இறந்த பின் பிரசுரமானது. லசந்த விக்கிரமதுங்க எழுதிய தலையங்கத்திலிருந்து சில பகுதிகள்:
- *என் மரணத்தின் பாதையை நான் அறிவேன். நீ போலியான சத்தத்தை எழுப்பிக்கொண்டு, போலீஸை அழைத்து வேகமாக விசாரணை மேற்கொள்வாய். கடந்த காலங்களில் நீ உத்தரவிட்ட விசாரணைகளைப் போலவே, இப்போதும் நடக்கும். ஆனால், ஒன்றும் வெளியில் வராது. நம் இருவருக்கும் தெரியும், என் மரணத்துக்குப் பின்னால் யார் இருக்கிறார்கள் என்று. ஆனால், துணிந்து அவர் பெயரைச் சொல்ல முடியாது உன்னால். என் வாழ்க்கையில் மட்டுமல்ல, உன்னைப் பொறுத்து இதுதான் உனக்கும். உன் காலத்தில்தான் என் மரணம் நடந்தது என்பதை எந்த நேரத்திலும் உன்னால் மறக்க முடியாது!*
- *என் மறைவு, சுதந்திரத்தை வீழ்த்தாது. இதற்காகப் போராடுபவர்கள் தொடர்ந்து பணியாற்ற ஊக்கமாக அமையும். நமது தாய்நாட்டின் மனித சுதந்திரத்துக்கு ஒரு தொடக்கமாக அமையும். தேசப்பற்று என்ற பெயரால் பலர் தங்களது உயிரைத் துறக்கும் உண்மையை ஜனாதிபதி தெரிந்துகொள்ள இது உதவும். மனிதநேயம் வளம் பெறும். எத்தனை ராஜபக்சேக்கள் இணைந்தாலும் அதை அழிக்க முடியாது.*
# லசந்த விக்கிரமதுங்க

## யுனெஸ்கோ விருது

படுகொலை செய்யப்பட்ட லசந்த விக்கிரமதுங்கவுக்கு ஐநாவின் கல்வி மற்றும் கலாசார அமைப்பான யுனெஸ்கோ 2009 ஆம் ஆண்டிற்கான உலக பத்திரிகை சுதந்திர விருதை வழங்கியுள்ளது. இவ்விருது 2009, மே 3 ஆம் நாளன்று உலக பத்திரிகை சுதந்திர தினத்தில் கட்டார் நாட்டில் வழங்கப்பட்டது.
# கிளைப்பாட்டியல்

**கிளைப்பாட்டியல்** என்பது படிவளர்ச்சி நோக்கில் உயிரினங்கள் எவ்வாறு ஒன்றுக்கொன்று தொடர்பு கொண்டுள்ளன, எவ்வாறு உயிரினங்கள் கிளைத்தன என்று பொருத்தி அறியும் இயல். முக்கியமாக இரண்டு கிளைவழி பெருகிய உயிரினங்கள் அனைத்துக்கும் பொதுவாக ஒரேயொரு முன் உயிரிவகை வடிவம்தான் உண்டு என்னும் கொள்கை உடையது. ஓரு முன்னுயிரான இனமும் அதன் வழி இரண்டிரண்டாக கிளைகள் வழி கிளைத்த எல்லா பிற உயிரினங்களும் ஒன்றாகச் சேர்ந்து ஒரு **கொப்பு** (clade, கிளேடு)) என்று அழைக்கப்படுகின்றது. இம்முறையானது 18 ஆம் நூற்றாண்டில் இருந்து லின்னேயசின் வழி வளர்ந்து வந்திருக்கும் உயிரினங்களை வகைப்படுத்தும் முறைகளில் இருந்து பல வழிகளில் மாறுபட்டது. இன்றுவரை உயிரியல் அறிவாளிகளால் பரவலாக அறியப்பட்டும் ஏற்கப்பட்டும் இருக்கும் அறிவியல் வகைப்பாட்டியலுக்கு இது மாறுதலான ஒரு முறையாக அமைந்துள்ளது.  
கிளைப்பாட்டியலர் உயிரினங்களின் டி.என்.ஏ, ஆர்.என்.ஏ முதலானவற்றையும், கணினி முறைகளையும் கொண்டு கிளைத்தொடர்புகளை அறிவர். இவற்றிற்கு கிளைப்படம் (cladogam) என்று பெயர். இவ்வகைப் படங்களைக் கொண்டு காலங்காலமாக வளர்ச்சி பெற்று வந்திருக்கும் எல்லா உயிரினங்களையும் இணைத்து ஓர் உயிர்மரம் என்று கூறப்படும் படத்தை வரைய முற்படுகின்றனர்.  
fi:Kladistiikka#Peruskäsitteitä
# த சண்டே லீடர்

**த சண்டே லீடர்** (*The Sunday Leader*) என்பது இலங்கையின் கொழும்பு நகரில் இருந்து ஞாயிறு தோறும் வெளிவரும் ஓர் ஆங்கிலப் பத்திரிகை ஆகும். இப்பத்திரிகை தனியாரினால் வெளியிடப்படுகிறது. புதன்கிழமைகளில் வெளிவரும் மோர்னிங் லீடர், மற்றும் சிங்களப் பத்திரிகையான "இருதின' என்பன இதன் சகோதரப் பத்திரிகைகளாகும். செய்திகளை விவரமாகவும், வெளிப்படையாகும் தெரிவிக்கும் பத்திரிகை என இவை கருதப்படுவதால், இலங்கை அரசின் பலத்த தணிக்கைக்குள்ளாக்கப்பட்டுள்ளன. இப்பத்திரிகையில் கோத்தபாய ராஜபக்ச தொடர்பான செய்திகள் எவையும் வெளியிடக்கூடாதென நீதிமன்ற ஆணை மூலம் தடை செய்யப்பட்டுள்ளது.  
சண்டே லீடர் பத்திரிகையின் பிரதான ஆசிரியர் லசந்த விக்கிரமதுங்க இனந்தெரியாதோரினால் ஜனவரி 8, 2009 இல் சுட்டுப் படுகொலை செய்யப்பட்டார். பல ஆண்டுகளாக இவருக்கு கொலை அச்சுறுத்தல்களுக்கும், பயமுறுத்தல்களுக்கும் உள்ளாக்கப்பட்டிருந்தார்.  
நவம்பர் 21, 2008 இல் முகமூடி அணிந்த நபர்கள் சண்டே லீடர் பத்திரிகாலயத்திற்குள் நுழைந்து அங்கிருந்த அச்சியந்திரங்களைத் தீக்கிரையாக்கி, வெளியீட்டுக்கு தயாராக இருந்த பத்திரிகைகளையும் எரித்து விட்டுச் சென்றனர். முன்னர் 2005ஆம் ஆண்டிலும் இப்பத்திரிகைக் காரியாலயம் தாக்கப்பட்டது.
# கடன் அட்டை

**கடன் அட்டை** என்பது பொருளை வாங்கிய பின் பணம் செலுத்தும் முறை. பொதுவாகக் கடன் அட்டை வங்கிகளால் விநியோகிக்கப்படுகிறது.ஒருவரின் பொருளாதார நிலையைப் பொறுத்து அவருக்கு வங்கிகள் கடன் அட்டையை வழங்குகின்றன. கடன் அட்டையின் மூலம் அங்கீகரிக்கப்பட்ட நிறுவனங்களில் பொருளை வாங்கி பிறகு வங்கியில் பணமாகச் செலுத்தவோ அல்லது கடனாக மாற்றவோ முடியும். கடன் அட்டையில் நிதி விபரமும் இதர தகவல்களும் சேமிக்கப்படும். ஒவ்வொருமுறை பயன்படுத்தப்படும்பொழுது இத்தகவல்களை கணக்குக்கு ஏற்ப இன்றைப்படுத்தப்படும்.  
கடன் அட்டைகளுக்கான கட்டணம்  
கடன் அட்டைகள் வழங்கிச் செயல்படுதலில் பல கட்டணங்களை வங்கிகள் வசூலிக்கின்றன. உறுப்பினர் கட்டணம், நுழைவுக் கட்டணம், புதுப்பித்தல்/ஆண்டுக் கட்டணம், சேவைக் கட்டணம், சுழலும் கடன் வசதிக்கானக் கட்டணம், கட்டவேண்டிய பணத்தைக் காலதாமதமாகக் கட்டும்போது விதிக்கப்படும் அபராதக் கட்டணம் என்று பல வகை உண்டு. அட்டைகள் வழங்கும் வங்கிக்கும், அட்டை வைத்திருப்போருக்கும் அபராதக் கட்டணம் வசூலிப்பதில் தான் பெரும்பாலும் தகராறுகள் எழுகின்றன. இதுவரை தெரியப்படுத்தாமலோ சொல்லாமலோ இருந்தால் வங்கிகள் விண்ணப்பங்கள் ஏற்றுக்கொள்ளபடும் நிலையிலேயே பல்வேறு கட்டணங்களையும் விண்ணப்பதாரருக்கு தெளிவுற அறிவுறுத்த வேண்டும். உறுப்பினர் சந்தா, புதுப்பித்தலுக்கான் கட்டணங்களுடன், தாமதமாக அல்லது செலுத்தாமல் இருக்கும் தொகைக்கான அபராதக் கட்டணத்தையும் அட்டை வைத்திருப்போருக்கு அறிவுறுத்த வேண்டும்.
பொதுவாக இப்படி வழங்கப்படும் கடனுக்கு அதிக வட்டி அறவிடப்படும்.
# 1824

**1824** (**MDCCCXXIV**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமானது.
# 1824

## நிகழ்வுகள்

- ஜனவரி 18 - இலங்கையின் ஆளுநராக சேர் எட்வர்ட் பார்ன்ஸ் நியமிக்கப்பட்டார்.
- ஜனவரி 22 - கோல்ட் கோஸ்ட்டில் அஷாந்தியினர் பிரித்தானீயரைத் தாக்கி ஆளுநர் சார்ல்ஸ் மக்கார்த்தியைக் கொன்றனர்.
- பெப்ரவரி 10 - சிமோன் பொலிவார் பெருவின் சர்வாதிகாரி ஆனார்.
- மார்ச் 5 - பிரித்தானியர் பர்மாவின் மீது போர் தொடுத்தனர்.
- ஆகஸ்ட் 4 - ஒட்டோமான் பேரரசுக்கும் கிரேக்கர்களுக்கும் இடையில் கொஸ் என்ற இடத்தில் போர் இடம்பெற்றது.
- செப்டம்பர் 16 - பத்தாம் சார்ல்ஸ் பிரான்சின் மன்னன் ஆனான்.
- அக்டோபர் 4 - மெக்சிகோ குடியரசு ஆகியது.
- நவம்பர் 7 - சென் பீட்டர்ஸ்பேர்க் நகரில் இடம்பெற்ற பெர்ன் வெள்ளம் காரணமாக 200 பேருக்கு மேல் கொல்லப்பட்டனர்.
# 1824

## தேதி அறியப்படாதவை

- பிரித்தானியா ரங்கூன் நகரைக் கைப்பற்றியது.
- புதிய ஒல்லாந்து என முன்னர் அழைக்கப்பட்ட நாடு அதிகாரபூர்வமாக ஆஸ்திரேலியா எனப் பெயரிடப்பட்டது.
- வான் டீமனின் நிலம் நியூ சவுத் வேல்சில் இருந்து பிரிக்கப்பட்டு தனியான குடியேற்றப் பிரதேசமாக மாற்றப்பட்டது.
- சாடி கார்னோ என்னும் பிரான்சிய அறிஞர் வெப்ப இயக்கவியலின் அடிப்படையை நிறுவினார்.
- ஆகஸ்ட் - பிரித்தானியா சிங்கப்பூர் தீவை தனது கட்டுப்பாட்டுக்குள் கொண்டுவந்தது.
- யாழ்ப்பாணத்தில் உடுவில் பெண்கள் கல்லூரி ஆரம்பிக்கப்பட்டது.
# 1824

## பிறப்புகள்

- பெப்ரவரி 22 - பியேர் ஜான்சென், பிரான்சிய வானியலாளர் (இ. 1907).
- மார்ச் 2 - பெட்ரிக் சிமேத்தானா, செக் இசையமைப்பாளர் (இ. 1884)
- மே 11 - ஜீன் லியோன் ஜேர்மி, பிரான்சிய ஓவியர், சிற்பர் (இ. 1904)
- ஜூன் 26 - வில்லியம் தாம்சன், இயற்பியல் அறிஞர் (இ. 1907]])
- செப்டம்பர் 4 - ஆன்டன் புரூக்னர், ஆஸ்திரிய இசையமைப்பாளர் (இ. 1896)
# 1824

## இறப்புகள்

- ஏப்ரல் 19 - ஜார்ஜ் கோர்டன் பைரன், ஆங்கில-ஸ்கொட்டியக் கவிஞர் (பி. 1788)
- ஜூலை 1 - லக்லான் மக்குவாரி, பிரித்தானிய இராணுவ வீரரும், காலனித்துவ நிர்வாகியும் (பி. 1762)
# இராதாபுரம் சட்டமன்றத் தொகுதி

**இராதாபுரம் சட்டமன்றத் தொகுதி** (*Radhapuram Assembly constituency*), திருநெல்வேலி மாவட்டத்தின் ஒரு சட்டமன்றத் தொகுதி ஆகும். தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.
# இராதாபுரம் சட்டமன்றத் தொகுதி

## தொகுதியில் அடங்கியுள்ள பகுதிகள்

ராதாபுரம் வட்டம்
# இராதாபுரம் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | வி. கார்த்தீசன் | திமுக | 33,630 | 49.00 | கே. பி. கருத்தையா | காங்கிரசு | 31,358 | 45.69 |
| 1977 | ஒய். எஸ். எம். யூசுப் | அதிமுக | 26,404 | 38% | பி. பால் பாண்டியன் | ஜனதா | 22,810 | 33% |
| 1980 | இ. முத்துராமலிங்கம் | கா.கா.கா | 38,044 | 53% | நெல்லை நெடுமாறன் | திமுக | 31,408 | 44% |
| 1984 | குமரி அனந்தன் | கா.கா.கா | 40,213 | 50 | சுப்ரமணிய நாடார் | சுயேச்சை | 25,075 | 31 |
| 1989 | ரமணி நல்லதம்பி | இதேகா | 29,432 | 32 | கார்த்தீசன் | திமுக | 24,930 | 27 |
| 1991 | ரமணி நல்லதம்பி | இதேகா | 51,331 | 60 | சற்குணராஜ் | திமுக | 18,600 | 22 |
| 1996 | எம். அப்பாவு | தமாகா | 45,808 | 44% | எஸ். கே. சந்திரசேகரன் | இதேகா | 16,862 | 16% |
| 2001 | எம். அப்பாவு | சுயேச்சை | 44,619 | 45 | ஜோதி .எஸ் | பாமக | 26,338 | 27 |
| 2006 | எம். அப்பாவு | திமுக | 49,249 | 43 | ஞானபுனிதா .எல் | அதிமுக | 38,552 | 34 |
| 2011 | எஸ். மைக்கேல் ராயப்பன் | தேமுதிக | 67,072 | 48.36 | பி. வேல்துரை | இதேகா | 45,597 | 32.88 |
| 2016 | ஐ. எஸ். இன்பதுரை | அதிமுக | 69,590 | 41.05 | மு. அப்பாவு | திமுக | 69,541 | 41.02% |
| 2021 | எம். அப்பாவு | திமுக | 82,331 | 43.95 | ஐ. எஸ். இன்பதுரை | அதிமுக | 76,406 | 40.79 |
# நாங்குநேரி சட்டமன்றத் தொகுதி

**நாங்குநேரி சட்டமன்றத் தொகுதி** (*Nanguneri Assembly constituency*) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 227.  
நாங்குநேரி சட்டமன்றத் தொகுதி திருநெல்வேலி மாவட்டத்திலுள்ள ஒரு சட்டமன்றத் தொகுதி ஆகும். இது திருநெல்வேலி மக்களவைத் தொகுதியுள் அடங்குகிறது.
# நாங்குநேரி சட்டமன்றத் தொகுதி

## தொகுதியில் அடங்கியுள்ள பகுதிகள்

பாளையம் கோட்டை தாலுகா, நாங்குநேரி தாலுகா.
நாங்குநேரி, இட்டமொழி, எர்வாடி, திருக்குறுங்குடி, களக்காடு, கருவேல குளம், சேரன்மகா தேவி.
# நாங்குநேரி சட்டமன்றத் தொகுதி

## வெற்றி பெற்றவர்கள்

### சென்னை மாநில சட்டமன்றம்

| 1952 | எம். ஜி. சங்கர் | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | என். துரை பாண்டியன் |  |
# நாங்குநேரி சட்டமன்றத் தொகுதி

## தமிழ்நாடு சட்டமன்றம்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | தூ. கணபதி | திமுக |  |  |  |  |  |  |
| 1977 | மு. ஜான் வின்சென்ட் | ஜனதா | 18,668 | 27% | டி. வெள்ளையா | அதிமுக | 18,464 | 27% |
| 1980 | மு. ஜான் வின்சென்ட் | அதிமுக | 36,725 | 52% | ஜே.தங்கராஜ் | இதேகா | 32,676 | 46% |
| 1984 | மு. ஜான் வின்சென்ட் | அதிமுக | 45,825 | 55% | ஈ. நம்தி | திமுக | 31,807 | 38% |
| 1989 | மணி ஆச்சியூர் | திமுக | 30,222 | 31% | பி. சிரோண்மணி | இதேகா | 28,729 | 30% |
| 1991 | வெ. நடேசன் பால்ராஜ் | அதிமுக | 65,514 | 71% | மணி ஆச்சியூர் | திமுக | 21,294 | 23% |
| 1996 | கிருஷ்ணன் எஸ். வி | இபொக | 37,342 | 38% | கருணாகரன் ஏ. எஸ். ஏ | அதிமுக | 34,193 | 35% |
| 2001 | எஸ். மாணிக்க ராஜ் | அதிமுக | 46,619 | 52% | வி. இராமசந்திரன் | ம.த.தே | 37,458 | 41% |
| 2006 | எச். வசந்தகுமார் | இதேகா | 54,170 | 52% | எஸ். பி. சூரியகுமார் | அதிமுக | 34,095 | 33% |
| 2011 | ஏ. நாராயணன் | அ.இ.ச.ம.க (அதிமுக கூட்டணி) | 65,510 | 45.91% | எச். வசந்தகுமார் | இதேகா | 53,230 | 37.31% |
| 2016 | எச். வசந்தகுமார் | இதேகா | 74,932 | 43.80% | மா. விஜயகுமார் | அதிமுக | 57,617 | 33.68% |
| 2019 இடைத்தேர்தல் | நாராயணன் | அதிமுக | 95,377 | 55.88% | மனோகரன் | இதேகா | 61,932 | 36.29% |
| 2021 | ரூபி மனோகரன் | இதேகா | 75,902 | 39.43% | கணேசராஜா | அதிமுக | 59,416 | 30.86% |
# அம்பாசமுத்திரம் சட்டமன்றத் தொகுதி

**அம்பாசமுத்திரம் சட்டமன்றத் தொகுதி** (*Ambasamudram Assembly constituency*), இந்தியாவின், தமிழ்நாடு மாநிலத்தில் திருநெல்வேலி மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 225. தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.
# அம்பாசமுத்திரம் சட்டமன்றத் தொகுதி

## தொகுதியில் அடங்கியுள்ள பகுதிகள்

- அம்பாசமுத்திரம் வட்டம் (பகுதி)  
தெற்கு அரியநாயகிபுரம், உதயமார்த்தாண்டபுரம், கிரியம்மாள்புரம், தென் திருப்புவனம், மனப்பாரநல்லூர், அரிகேசவநல்லூர், திருப்புடை மருதூர், அத்தாளநல்லூர், சாட்டுப்பத்து, அயன் திருவாலீஸ்வரம், மன்னார்கோவில், பிரம்மதேசம், வாகைகுளம், அடையக் கருங்குளம், ஏகாம்பரம், கோடாரங்குளம், வெள்ளங்குளி, வடக்கு காருகுறிச்சி, கூனியூர், புதுக்குடி, தெற்கு வீரவநல்லூர், தெற்கு கல்லிடைக்குறிச்சி, தெற்கு பாப்பான்குளம், அயன் சிங்கம்பட்டி, வைராவிகுளம், ஜமீன் சிங்கம்பட்டி, ஜமீன் சிங்கம்பட்டி வனம், மலையான்குளம், திருவிருத்தான்புள்ளி, பூங்குடையார்குளம், கரிசல்பட்டி, உலகன்குளம், வெங்கட்ரெங்கபுரம் மற்றும் பாபநாசம் (ஆர்.எப்.) கிராமங்கள்.  
அம்பாசமுத்திரம் (பேரூராட்சி), விக்கிரமசிங்கபுரம் (பேரூராட்சி), சிவந்திபுரம் (சென்சஸ் டவுன்), கல்லிடைக்குறிச்சி (பேரூராட்சி), வீரவநல்லூர் (பேரூராட்சி), சேரன்மகாதேவி (பேரூராட்சி) பத்தமடை (பேரூராட்சி), மேலச்செவல் (பேரூராட்சி), கோபாலசமுத்திரம் (பேரூராட்சி) மற்றும் மணிமுத்தாறு (பேரூராட்சி).